title: Centro Aragonés de Barcelona
text: O Centro Aragonés de Barcelona ye una asociación fundada en 1909 pa dar acullida a los numerosos aragoneses que viven en Barcelona y la suya aria metropolitana. Cuenta con bells 2100 socios y dentre atras actividatz organiza cursos de hotas, aragonés y tallers de indumentaria aragonesa. A suya seu tien un sala d'autos, una cambra d'exposicions y d'una biblioteca que conta con 15.000 volumens.​
  
  En Barcelona tamién existe unatra casa rechional aragonesa, o Centro Aragonés de Sarrià, con a suya seu en a carrera Fontcuberta n°23.
  
  Seu 
  Tien a suya seu en a carrera Joaquín Costa n°68 de Barcelona, en un edificio construyiu per Miguel Ángel Navarro en 1916 sobre lo vago d'o que yeran as enruenas d'o convento de Valldonzella.
  
  En a suya construcción s'incluyioron de forma simbolica tres piedras de cada provincia: una de Zaragoza, perteneixient a la muralla romana d'o Paseyo de l'Ebro, chunto a lo convento d'o Santo Sepulcro; unatra de Teruel: una piedra picata d'o torrión d'Andaquilla, y unatra de Uesca, presa d'a viella muralla d'a ciudat en a ronda de Montearagón.
  
  Pa la fiesta d'inaguración, celebrada lo siet de setiembre de 1916, acudioron una numerosa multitut con muitas autoridatz, periodistas y visitants (mesmo se metioron dos trens con 1200 personas dende Zaragoza). Se fació una minchada con mas de 500 convidaus amás d'un desfile con a Banda Municipal de Barcelona encabezando la marcha.
  
  Presidents 
  Lista de presidents d'o Centro Aragonés de Barcelona dende la suya fundazión:
  
  Vinclos externos 
  
    Pachina web d'o Centro Aragonés de Barcelona.
  
  Barcelona